{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Prijedlogu pravilnika o mjeriteljskim i tehničkim zahtjevima za uređaje kojima se određuje zamućenost ispušnih plinova kompresijskih motora sa samozapaljenjem (dimometara)"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"CENTAR ZA VOZILA HRVATSKE","PRAVILNIK O MJERITELJSKIM I TEHNIČKIM ZAHTJEVIMA ZA UREĐAJE KOJIMA SE ODREĐUJE ZAMUĆENOST ISPUŠNIH PLINOVA KOMPRESIJSKIH MOTORA SA SAMOZAPALJENJEM (DIMOMETARA)","Centar za vozila Hrvatske d.d. predlaže u nazivu Pravilnika i cijelom tekstu Pravilnika riječi „uređaj kojim se određuje zamućenost ispušnih plinova kompresijskih motora sa samozapaljenjem“ zamijeniti riječima „uređaj kojim se određuje neprozirnost ispušnih plinova motora cestovnih vozila s kompresijskim paljenjem“.\nOBRAZLOŽENJE:\nRadi se o terminološkom usklađivanju u duhu hrvatskog jezika. \n\n\nČlanak 3. Pravilnika predlažemo izmijeniti na način da glasi:\n„Ovaj Pravilnik se primjenjuje na dimometre koji su, za provedbu mjerenja iz članka 2. ovog Pravilnika, namijenjeni za tehnički pregled motornih vozila.  \nDimometri koji su u uporabi u stanicama za tehnički pregled vozila moraju imati valjanu ovjernu oznaku.“ \nOBRAZLOŽENJE:\nMjeriteljske i tehničke zahtjeve potrebno je ograničiti na uređaje kojima se obavljaju zakonom propisana ispitivanja, kao što je ispitivanje ispušnih plinova dizelskih motora kao sastavnog dijela obveznog redovnog tehničkog pregleda vozila.\n\n\nU Dodatku I, točka 4. Prvo, redovno i izvanredno ovjeravanja, u stavku 2. predlažemo brisati riječi „a sva ostala mjerna oprema mora biti ovjerena ili umjerena“.\nOBRAZLOŽENJE:\nZahtjevi za etalone definirani su u čl. 32 Zakona o mjeriteljstvu, pa ih nije potrebno opet definirati u podzakonskom aktu.\n\n\nU Dodatku II, točka 1. Provjera ispravnosti, u podtočki 1.1. predlažemo brisati riječi „(ispitivanje kvalitete)“.\nPodtočku 1.3. predlažemo izmijeniti na način da glasi:\n„1.3. za mjerno-tehničko ispitivanje koristi se ova oprema:\n1.3.1. Etalon neprozirnosti \n1.3.2. Kontrolni uređaj za mjerenje broja okretaja motora. Izmjerena vrijednost broja okretaja motora pomoću uređaja za mjerenje broja okretaja ne smije odstupati za više od ±10% od vrijednosti broja okretaja motora izmjerene s pomoću kontrolnog uređaja.“\nOBRAZLOŽENJE:\nAd1) Pogrešna upotreba pojma ispitivanja kvalitete.\nAd 2) Nije potrebno definirati opremu s kojom se umjeravaju etaloni neprozirnosti.\nAd 3) Granice dopuštenih pogrešaka već su definirane u Tablici 1, pa ih nije potrebno ponovno navoditi.","Djelomično prihvaćen","Prihvaćaju se svi komentari osim: \na) prijedloga za članak 3. \nNe prihvaća se prijedlog za članak 3. da se „namijenjeni za pregled i stručno održavanje motornih vozila koja se upotrebljavaju“ zamijeni s „namijenjeni za tehnički pregled motornih vozila“. \nRazlog - S ciljem usklađivanja s Pravilnikom o  tehničkim i mjeriteljskim zahtjevima koji se odnose na mjerila (NN 21/16), dodatak XII ostaje predloženi izričaj „namijenjeni za pregled i stručno održavanje motornih vozila koja se upotrebljavaju“. \nb) prijedloga u Dodatku I, točka 4. Prvo, redovno i izvanredno ovjeravanja, u stavku 2.\nNe prihvaća se prijedlog brisanja riječi „a sva ostala mjerna oprema mora biti ovjerena ili umjerena“.\nRazlog - Prihvaćamo činjenicu da je isto definirano Zakonom o mjeriteljstvu međutim smatramo da je ovo važno te nije zgorega da bude definirano i podzakonskim aktom."]